paragraph_text: Pojavom ručnog vatrenog oružja, a naročito pušaka velike preciznosti, promijenilo se nekoliko stvari: iz upotrebe su nestali hladni projektili, iz taktike je praktično nestala borba prsa o prsa, a status strijelaca u vojskama se unaprijedio i oni su postali osnovno pješaštvo. Danas je svaki pješak opremljen nekom vrstom puške ili strojnice. Postoje također i taktički strijelci, tj. snajperisti.